Suresh 102 Views
ఫోన్‌7 భారత్‌లోనే మొట్టమొదటి విడుదల!
న్యూఢిల్లీ, సెప్టెంబరు 7: యాపిల్‌ కంపెనీ ఎట్టకేలకు భారత్‌ మార్కెట్‌ ప్రాధాన్యతను గుర్తించింది. మేకిన్‌ ఇండియా ద్వారా భారత్‌ మార్కెట్‌లో పెద్ద ఎత్తున ప్రవేశించేందుకు ఆసక్తితో ఉంది. యాపిల్‌ ఐఫోన్‌7 ను భారీ ఎత్తున విడుదల చేసేందుకు నిర్ణయించింది. కూపర్టినో కేంద్రంగా ఉన్న ఈ స్మార్ట్‌ఫోన్‌ కంపెనీ అంతర్జాతీయ విడుదకే ప్రాధాన్యం ఇస్తోంది. భారత్‌లో కూడా ఇందుకు సంబంధించి ఉత్పత్తిని ప్రారం భించే లక్ష్యంతో ఉంది. కంపెనీ తాజా ఐప్యాడ్‌లు, ఐఫోన్లు విడుదలచేసేముందు భారత్‌ మార్కెట్‌పై ఎక్కువ అధ్యయనం చేసింది. మేనెలలో భారత్‌ పర్యటించిన సిఇఒ టిమ్‌కూక్‌ తన మొట్టమొదటి ఐఒఎస్‌ యాప్‌ డిజైన్‌, అభివృద్ధి కేంద్రాన్ని బెంగ ళూరులో ప్రారంభించారు. హైదరాబాద్‌లో మ్యాప్‌ రూపకల్పన కేంద్రాన్ని ప్రారం భించారు. ఐఫోన్‌, ఐప్యాడ్‌, మ్యాక్‌, యాపిల్‌ వాచ్‌లకు వివిధ ఉత్పత్తులు అందిస్తుంది. ప్రధాని నరేంద్రమోడీ తో చర్చలు జరిపిన కూక్‌ను మేకిన్‌ ఇండియాలో భాగస్వాములు కావాలని ప్రధాని కోరారు. సింగిల్‌బ్రాండ్‌ రిటైల్‌లో విదేశీ ప్రత్యక్ష పెట్టుబడుల పరిమితులను సడలిం చిన ప్రభుత్వం స్థానిక వనరులసేకరణ నిబంధనలు మూడేళ్ల వరకూ సడలించింది. మరో ఐదేళ్లపాటు అవసరమైతే కొనసాగిస్తుంది. భారత్‌లో రిటైల్‌ స్టోర్‌్‌స ఏర్పాటుచేస్తామని కుక్‌ప్రకటించారు. మొదటి మూడుత్రైమాసికాల్లోనే ఈస్టోర్లుప్రారంభం అవుతాయి. ఐఫోన్‌ భారత్‌ విక్రయాలు వార్షికపద్ధతిలో చూస్తే 51 శాతం పెరిగాయి. కంపెనీ వృద్ధికి భారత్‌మార్కెట్‌ కీలకంగా చెపుతున్నారు. అనధికారిక సమాచారం ప్రకారం చూస్తే డిసెంబరునాటికి ఐఫోన్‌7 భారత్‌మార్కెట్‌కు వస్తుందని తెలిసింది. పండుగసీజన్‌ సందర్భంగా అక్టో బరునాటికే రావచ్చని కొందరు నిపుణులఅంచనా. యాపిల్‌కు భారత్‌మార్కెట్‌ ఎంతో కీలకం అన్న సంకేతా లను అంతర్జాతీయ ఇన్వెస్టర్లకు సైతం యాపిల్‌ చేరవేస్తున్నదని కంపెనీ సిఇఒ ధోరణులు స్పష్టంచేస్తున్నాయి.